Žuvėdra (ansamblis)

„Žuvėdra“ – Klaipėdos universiteto Lotynų Amerikos sportinių šokių kolektyvas. Vadovai Ona Skaistutė Idzelevičienė Pajėdaitė ir Romaldas Idzelevičius.

Įkurtas 1965 m. sportinių šokių veteranų Onos Skaistutės Idzelevičienės Pajėdaitės ir Romaldo Idzelevičiaus. 2014 m. kolektyvas suiro.

Laimėjimai 
 Ona Skaistutė Idzelevičienė ir Romaldas Idzelevičius – daugkartiniai Lietuvos čempionatų prizininkai, Lotynų Amerikos šokių čempionai, II visasąjunginio konkurso laureatai (1975), TSRS čempionato Gorkyje (1979) ir socialistinių šalių čempionato (1979) prizininkai.
 Saulius Rubežius ir Edita Balčaitytė – TSRS moksleivių sportinių šokių čempionato Rygoje čempionai.
 Audrius Puklevičius ir Akvilė Januškaitė – 1994 m. Lietuvos suaugusiųjų Lotynų Amerikos ir 10 šokių čempionai, pasaulio 10 šokių čempionato 11-tos vietos laimėtojai.
 Martynas Kūra ir Karina Kašėtaitė – daugkartiniai Lietuvos jaunių ir jaunimo Lotynų Amerikos šokių čempionai, pasaulio jaunimo Lotynų Amerikos šokių bronzos medalių laimėtojai (2001).
 Imantas Joneckis ir Martyna Mickutė – daugkartiniai Lietuvos jaunių ir jaunimo Lotynų Amerikos ir klasikinių šokių čempionai ir prizininkai, pasaulio jaunimo klasikinių šokių vicečempionai (2006).
 Edvardas Racius ir Jekaterina Plikosova – daugkartiniai Lietuvos jaunių ir jaunimo klasikinių , Lotynų Amerikos ir 10 šokių čempionai, pasaulio jaunių 10 šokių čempionai (2006).
 Edvinas Belousovas ir Anastasia Piazenko – Lietuvos juanių klasikinių, Lotynų Amerikos ir 10 šokių čempionai (2011).

Lotynų Amerikos šokių ansamblis „Žuvėdra“ 

Didžiausių laimėjimų pasiekė klube veikiantis Lotynų Amerikos šokių ansamblis „Žuvėdra“, kuris 1988 metais tapo TSRS čempionu. Nuo 1989 metų pradėjo dalyvauti pasaulio, o nuo 1992 metų Europos čempionatuose ir juose iškovojo 34 medalius.

Taip pat skaitykite 
 Sportinių šokių ansamblio Žuvėdra laimėjimai

Išnašos

Nuorodos 
 Sportinių šokių ansamblio „Žuvėdra“ pasirodymai Pasaulio ir Europos čempionatuose

Sportiniai šokiai Lietuvoje
Lietuvos šokių ansambliai
Klaipėdos universitetas